కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
అందరి చూపు ఇప్పుడు రిషబ్ పంత్‌వైపు..!
టీమిండియాలో రెండో వికెట్ కీపర్ స్థానం కోసం దినేశ్ కార్తీక్, రిషబ్ పంత్ మధ్య తీవ్రమైన పోటీ నెలకొంది. అయితే.. తాజాగా ఆస్ట్రేలియాతో వన్డే సిరీస్‌కి కార్తీక్‌ను పక్కన పెట్టిన సెలక్టర్లు.. పంత్‌కి జట్టులో చోటిచ్చి పరోక్షంగా తమ నిర్ణయాన్ని వెల్లడించారు. కానీ.. ?
Samayam Telugu | Updated:
Mar 10, 2019, 08:55AM IST
అందరి చూపు ఇప్పుడు రిషబ్ పంత్‌వైపు..!
హైలైట్స్
వికెట్ కీపర్ / బ్యాట్స్‌మెన్‌‌గా ప్రపంచకప్ ఆడాలని ఆశిస్తున్న రిషబ్ పంత్
ఆస్ట్రేలియాతో తొలి మూడు వన్డేల్లోనూ రిజర్వ్ బెంచ్‌కే పరిమితం
మొహాలి వేదికగా ఆస్ట్రేలియాతో ఆదివారమే నాలుగో వన్డే
రేపు ధోనీకి రెస్ట్.. రిషబ్ పంత్‌కి అవకాశం
వన్డే ప్రపంచకప్ ముంగిట భారత్ జట్టు రెండు వన్డేలు మాత్రమే ఆడే అవకాశం ఉండటంతో.. ఇప్పుడు అందరి చూపు యువ వికెట్ కీపర్ రిషబ్ పంత్‌వైపు మళ్లింది. ఆస్ట్రేలియాపై ఇప్పటికే ముగిసిన తొలి మూడు వన్డేల్లోనూ తుది జట్టులో చోటు దక్కించుకోలేకపోయిన రిషబ్ పంత్ .. తాజాగా మహేంద్రసింగ్ ధోనీ రెస్ట్ కోరడంతో నాలుగో వన్డేలో ఆడే అవకాశాలు కనిపిస్తున్నాయి. మొహాలి వేదికగా ఆదివారం మధ్యాహ్నం 1.30 గంటల నుంచి నాలుగో వన్డే జరగనుంది.
ఇంగ్లాండ్ వేదికగా మే 30 నుంచి వన్డే ప్రపంచకప్ మొదలుకానుండగా.. రెండో వికెట్ కీపర్ స్థానం కోసం దినేశ్ కార్తీక్, రిషబ్ పంత్ మధ్య తీవ్రమైన పోటీ నెలకొంది. అయితే.. తాజాగా ఆస్ట్రేలియాతో వన్డే సిరీస్‌కి కార్తీక్‌ను పక్కన పెట్టిన సెలక్టర్లు.. పంత్‌కి జట్టులో చోటిచ్చి పరోక్షంగా తమ నిర్ణయాన్ని వెల్లడించారు. కానీ.. వికెట్ కీపర్‌గానే కాకుండా.. మిడిలార్డర్ బ్యాట్స్‌మెన్‌గానూ ప్రపంచకప్‌ రేసులో‌ ఉండాలని రిషబ్ పంత్ ఆశిస్తున్నాడు.
ఈ నేపథ్యంలో.. ఆస్ట్రేలియాతో జరిగే చివరి రెండు వన్డేల్లో అతను కనీసం అర్ధశతకం సాధించాలని ఉవ్విళ్లూరుతున్నాడు. మరోవైపు సీనియర్ ఓపెనర్ శిఖర్ ధావన్, మిడిలార్డర్ బ్యాట్స్‌మెన్ అంబటి రాయుడు వరుసగా విఫలమవుతుండటంతో.. ఓపెనర్‌ లేదా నాలుగో స్థానంలో పంత్‌ని ఆడించే అవకాశాలూ లేకపోలేదు..!
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.